Palokan työväentalo Tarmola

Palokan työväentalo Tarmola sijaitsee Jyväskylässä Palokan kylässä.

Historia
Talon on rakentanut SKDL:n Palokan Työväenyhdistys ja se otettiin käyttöön kevättalvella 1947. Talon nykyinen onistaja on Palokan-Tikkakosken Vasemmisto ry. Talon jatkeeksi 1950-luvulla rakennetun huoneiston omistaa Voimistelu- ja Urheiluseura Palokan Pyry ry.

Rakennus
Talo on rakennettu 1946,  1950-luvulla rakennukseen lisättiin talonmiehelle asunto ja Palokan Pyryn toimitila.  Alkuperäinen sali oli Saarijärventien suuntainen, se purettiin perustuksia myöten 1970-luvun puolivälissä. Kokonaan uudelleen rakennettu n. 80 neliömetrin salitila otettiin käyttöön 1975. Salin, eteisen ja keittiön lattiat uusittiin 1999. Samoin talonmiehen asunto remontoitiin ja asuntoon rakennettiin sauna. Saliin on asennettu ilmalämpöpumppu ja 2013 rakennuksen ikkunat uusittiin sähkönkulutuksen pienentämiseksi. Myöhemmin 2010-luvulla on uusittu keittiön kalusteet ja sen varustusta on parannettu ja nykyaikaistettu. Peruskorjausvuodet ovat 1975, 1999, 2013. 

Tarmolan koillispäässä on Voimistelu- ja urheiluseura Palokan Pyry ry:n omistama tila, joka on rakennettu 1950-luvulla seuran kokoontumistilaksi ja "painikämpäksi". Tilan käyttötarkoitus muutettiin 1990-luvun alussa. Sisätilat purettiin ja yhtenäisen salin tilalle rakennettiin saunatilat, pieni keittiösyvennys ja takkahuone. Pyryn toimitilassa on vakituinen vuokraaja eikä se ole tällä hetkellä  vuokrattavissa muuhun käyttöön.  Koko talon katto uusittiin 2000-luvun alkupuolella. Pihapiirissä on varastorakennus.

Toimintaa työväentalolla
Tilaa vuokrataan harrastetilana kerho-, kokous- ja koulutuskäyttöön sekä perhejuhliin.

Lähteet 
 Vesa Välilä 2023

Työväentalot
Jyväskylän rakennukset ja rakennelmat
Palokka-Puuppola